Afagia sahani 3 za mlo shereheni bila kuona soni

NAARI, Meru 
Afagia sahani 3 za mlo shereheni bila kuona soni 
JAMAA wa hapa, aliaibika alipochekwa kwa kushambulia sahani tatu za mlo mbele ya watu. 
Mdaku aliarifu kwamba kulikuwa na karamu katika boma la jirani na wageni walikuwa wamefika kwa wingi. 
Mapochopocho yalipoandaliwa na jamaa alipopata sahani alianza kutafuna mara moja na alipomaliza, alirudia chakula kingine. 
Kabla ya watu wengine kuonja chakula, jamaa alifagia sahani la pili na kurudia la tatu. Watu walipoanza kuangaliana kwa mshangao kuona jamaa mkosa adabu. 
Inaelezwa kuwa tabia ya jamaa ilimkera sana demu mmoja akaanza kumkemea. 
"Hii ni tabia gani? Mwanaume bila adabu wewe," demu alimwambia jamaa huku watu wakiangua vicheko.